BURKOLATOK

Melegburkolat:

Melegburkolat a terven jelölt helyiségekben: 7 mm laminált parkettával burkolva

Más típusú meleg burkolat (pl.: szalagparketta, csaphornyos parketta) választása esetén a munka és anyagdíj feláras.

A melegburkolatok bruttó 2250,-Ft/m2 egységáron kerülnek elszámolásra a vásárló részéről (meleg burkolat esetén a szegőléccel és alátétfóliával együtt értendő egységár).

A melegburkolat lerakása minden esetben a fény fő beesési irányával párhuzamosan történik, ettől való eltérést a vevő időben írásban (e-mail) jelezze az építtető felé.

Hidegburkolat

Az alaprajzon jelölt hidegburkolattal ellátott helyiségek (greslap) burkolása hálóban (négyzetrácsban) 30x30-as lapokkal történik, ettől eltérő méretű lap választása és lerakása (pl: diagonál, feles, negyedes, háromnegyedes kötés) esetén a segédanyag, és munkadíj felára a megrendelőt terheli.

A hidegburkolatok (padló és oldalfal esetén) bruttó 2250,-Ft/m2 egységáron kerülnek elszámolásra az építtető részéről.

Az építtető által megadott m2 ár nem vonatkozik: bordűrre, dekor csempére, dekor képekre, még akkor sem, ha a vevő 2250,-Ft/m2 alatti burkolatot választ. A dekor csempék felhelyezésének anyag illetve munkadíj költsége külön elszámolás tárgyát képezi.

Fürdőszobában a burkolat magassága ajtómagasságig, azaz 2,1 m-ig, wc helyiségben 1,5m-ig, az a feletti burkolás anyag és munkadíjának teljes költsége a vevőt terheli.

Fürdőszoba „vízzel érintkező” oldalfalának és padlójának kenhető szigetelését az ár tartalmazza.

Konyha helyiség falburkolata a terv szerinti méretnek megfelelően, de maximum 3m2 (60cm szélességben a terven jelölt konyhabútor vonalában) ettől való eltérés a vevő költsége.

Közösségi terek burkolása:

Erkélyek burkolása: Fagyálló gres padlóburkoló lappal történik, melyet a beruházó az épület egységességének megtartása érdekében, a ház stílusát figyelembe véve, maga választ ki.

Társasház közös területi: A közös terek a lépcsőház a lépcsőfokok burkolata kopásálló csúszásmentesített greslappal történik.

Hulladéktároló: Fagyálló, mosható burkolattal ellátva kerül kivitelezésre.

Egyéb burkolással kapcsolatos információk:

Eltérő vastagságú hideg és meleg burkolatok választása esetén, beruházó az esztétikai, és műszaki szint-különbségért felelősséget nem vállal.

Amennyiben a vevő hidegburkolatot választ a meleg burkolás helyett a terven szereplőtől eltérően, úgy a munka és anyag díj különbözete elszámolásra kell, hogy kerüljön.

A vevő által kiválasztott burkolatok (parketta vagy greslap) 2.250,-Ft/m2 egységár feletti különbözete a vevőt terheli.

Olcsóbb burkolat választása esetén nincs különbözet visszafizetés.

A terv szerinti hideg és meleg burkolás munkadíja és annak anyag költsége (pl. ragasztó, fuga, élvédő) az beruházó költsége. A lakás teljes hideg és meleg burkolása, a beruházó által megadott üzletekben, a beruházó igényei és választás szerint történik. A hideg-meleg burkolás minden esetben a terven (minden esetben az előszerződéskor aláírt tervre hivatkozva) megjelöltek szerint kerül kivitelezésre, kivéve, ha a vevő annak módosítását az egyeztetéskor aláírt tervvel megerősít, amely többletköltséggel jár. A vevő kérésére történő módosítás kivitelezését és megrendelését a beruházó csak abban az esetben kezdi meg, ha a vevő az ezzel járó többletköltséget megfizette. A hideg-meleg burkolatok kiválasztásának határidejét a beruházó a megrendelő felé szerződésben meghatározott módon jelzi, ha azon határidőt a vevő túllépi, úgy a beruházó egyoldalúan módosíthatja a lakás műszaki átadásának dátumát.